CELEX: 62005FJ0071
Публична служба
Длъжностни лица
Комитет по персонала
Иск за отмяна
Допустимост

1.
Длъжностни лица — Жалба — Съдебен спор относно изборите в комитета по персонала — Компетентност на общностния съд — Процедурна
уредба
(членове 90 и 91 от Правилника за длъжностните лица)
2.
Длъжностни лица — Жалба — Съдебен спор относно изборите в комитета по персонала — Правен интерес — Качество на избирател
(членове 90 и 91 от Правилника за длъжностните лица)
3.
Длъжностни лица — Жалба — Увреждащ акт — Понятие — Решение на органа по назначаването, с което се цели да се осигури редовността
на определянето на представителите на местна секция на комитета по персонала на Комисията в централния комитет по персонала
на тази институция
(членове 90 и 91 от Правилника за длъжностните лица)
4.
Длъжностни лица — Представителство — Комитет по персонала — Избори — Определяне на представителите на местна секция на комитета
по персонал на Комисията в централния комитет по персонала на тази институция
(член 1 от
приложение II към Правилника за длъжностните лица)
1.
Макар въз основа на разпоредбите от Правилника относно жалбите на длъжностните лица общностните юрисдикции да са компетентни
в областта на избирателен спор по отношение на определянето на членовете на комитетите по персонала, този съдебен контрол
се упражнява само в рамките на жалбите срещу заинтересованата институция относно актовете или пропуските на органа по назначаването,
до които води упражняването на осигурявания от нея контрол в тази област.
(вж. точка 42)
Позоваване на:
Съд — 29 септември 1976 г., De Dapper и др./Парламент, 54/75, Recueil, стр. 1381, точка 24; 27 октомври 1987 г., Diezler и
др./CES, 146/85 и 431/85, Recueil, стр. 4283, точка 5
Първоинстанционен съд — 24 септември 1996 г., Marx Esser и Del Amo Martinez/Парламент, T‑182/94, Recueil FP, стр‑ I‑A‑411
и II‑1197, точки 29 и 30
2.
По отношение на представителните органи на длъжностните лица всеки избирател има интерес представителите на неговата организация
да бъдат избрани в условията и въз основа на избирателна система, съответстваща на разпоредбите от Правилника, на които се
подчинява избирателната процедура в тази област. В съдебния спор относно тези органи дадено длъжностно лице извежда от качеството
си на избирател интерес, който е достатъчен, за да обоснове допустимостта на жалбата му. Единствено качеството на избирател
на жалбоподателя е достатъчно, за да се установи, че той не действа само в интерес на закона или на институцията.
(вж. точка 47)
Позоваване на:
Съд — Diezler и др./CES, посочено по-горе, точка 9
Първоинстанционен съд — 9 януари 1996 г., Blanchard/Комисия, T‑368/94, Recueil, стр. II‑41, точки 35 и 37; 14 юли 1998 г.,
Lebedef/Комисия, T‑192/96, Recueil FP, стр. I‑A‑363 и II‑1047, точка 27; 22 ноември 2005 г., Vanhellemont/Комисия, T‑396/03,
Recueil FP, стр. I‑A‑355 и II‑1587, точка 29
3.
Решенията, взети от генералния директор на генерална дирекция „Персонал и администрация“ на Комисията, за да се осигури редовността
на определянето на представителите на местна секция на комитета по персонала на Комисията в централния комитет по персонала
на тази институция, се вписват в рамките на задължението на всяка институция да осигури редовността на изборите за представителните
органи на персонала и следователно представляват собствени решения, които могат да бъдат обжалвани пряко.
(вж. точка 54)
Позоваване на:
Съд —De Dapper и др./Парламент, посочено по-горе, точка 23
Първоинстанционен съд — 8 март 1990 г., Maindiaux и др./CES, T‑28/89, Recueil, стр. II‑59, точка 32; 14 юли 1994 г., Grynberg
и Hall/Комисия, T‑534/93, Recueil FP, стр. I‑A‑183 и II‑595, точка 21;Marx Esser и Del Amo Martinez/Парламент, посочено по-горе,
точка 34.
4.
Трябва да бъде отменено Решение на органа по назначаването, с което се упражнява натиск върху местната секция на комитета
по персонала на Комисията за определяне на представителите ѝ в централния комитет по персонала чрез използването на метода
на Хондт, при положение че правната уредба на състава и функционирането на комитета по персонала на Комисията предоставя на
всяка местна секция пълна свобода по отношение на начина на определяне на представителите ѝ, доколкото методът съответства
на принципа на общо пропорционално разпределение на изборните резултати, посочен в член 14, последна алинея от него.
Всъщност постъпвайки по този начин, посоченият орган нарушава задължението си да осигури на длъжностните лица възможността
да определят представителите си напълно свободно, превишавайки по този начин пределите на задачата си да бди за предотвратяването
или наказването само на явните нередности, в конкретния случай на извършените по отношение на правилото за общо пропорционално
разпределение.
Освен това постъпвайки по този начин, посоченият орган нарушава също разпоредбата на член 1, трета алинея от приложение II
към Правилника, по силата на която единствено общото събрание на длъжностните лица, служещи в съответното място на работа,
трябва да дефинират условията, в които се извършва определянето на представителите на местната секция в централния комитет
по персонала.
(вж. точки 70, 71, 75, 77 и 78)
Позоваване на:
Съд —De Dapper и др./Парламент, посочено по-горе, точка 22
Първоинстанционен съд —Maindiaux и др./CES, посочено по-горе, точка 32